pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เฮ! ไทยส่งออกยางพาราอันดับ 1 ของโลก หนุนใช้ FTA และ RCEP ขยายโอกาสตลาดต่างประเทศ
วันอังคารที่ 1 มีนาคม 2565
เฮ! ไทยส่งออกยางพาราอันดับ 1 ของโลก หนุนใช้ FTA และ RCEP ขยายโอกาสตลาดต่างประเทศ
.....
กระทรวงพาณิชย์ เผยประเทศไทยครองแชมป์ผู้ส่งออกยางพาราอันดับ 1 ของโลก และส่งออกผลิตภัณฑ์ยางเป็นอันดับ 4 ของโลก โดยในปี 64 ไทยส่งออกยางพารา - ผลิตภัณฑ์ยาง คิดเป็นมูลค่ารวมกว่า 2 หมื่นล้านเหรียญสหรัฐฯ ขยายตัวถึง 28.3% จากปีก่อนหน้า ตลาดส่งออกที่สําคัญ คือ สหรัฐอเมริกา จีน มาเลเซีย ญี่ปุ่น และเกาหลีใต้
.
พร้อมแนะผู้ประกอบการพัฒนาเทคโนโลยีการผลิตเพื่อเพิ่มมูลค่าผลิตภัณฑ์ยาง ซึงรัฐบาลมุ่งขยายการส่งออกต่อเนื่องผ่านกลไกความตกลงการค้าเสรี (FTA) รวมถึง RCEP ที่มีผลบังคับใช้เมื่อวันที่ 1 ม.ค. 65 ที่ผ่านมา ซึ่งจีนได้ลดภาษียางสังเคราะห์เพิ่มเติมให้ไทย และจะทยอยลดลงเหลือศูนย์ในปี 2584 เช่นเดียวกับเกาหลีใต้ที่จะทยอยลดภาษีนําเข้าเส้นด้ายยางจนเหลือศูนย์ในปี 2580 และลดภาษียางสังเคราะห์เหลือ 4%
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เฮ้ง ห่วงเพลิงไหม้ช่วงหน้าหนาว ชู จป.ดูแลด้านความปลอดภัยในโรงงาน
วันจันทร์ที่ 8 พฤศจิกายน 2564
เฮ้ง ห่วงเพลิงไหม้ช่วงหน้าหนาว ชู จป.ดูแลด้านความปลอดภัยในโรงงาน
รมว.แรงงาน ห่วงใยนายจ้าง ลูกจ้าง ในช่วงฤดูหนาวของประเทศไทยที่เสี่ยงต่อการเกิดเหตุเพลิงไหม้เนื่องจากสภาพอากาศแห้ง เผยบทบาทหน้าที่เจ้าหน้าที่ความปลอดภัยในการทํางานมีความสําคัญช่วยลดความเสี่ยงเหตุอัคคีภัยได้
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า ขณะนี้ประเทศไทยเริ่มเข้าสู่ฤดูหนาวแล้ว หลายพื้นที่อากาศเริ่มหนาวเย็น และมีลมพัดแรง สภาพอากาศแห้ง ซึ่งเสี่ยงต่อการเกิดอัคคีภัยได้ โดยเฉพาะ อาคารบ้านเรือน สถานประกอบกิจการ รวมไปถึงทุ่งหญ้าหรือที่รกร้างว่างเปล่า กระทรวงแรงงานภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรีมีความเป็นห่วงใยในความปลอดภัยทั้งชีวิตและทรัพย์สินของประชาชน ในทุกระดับที่อาจได้รับผลกระทบจากฤดูหนาวที่จะก่อให้เกิดความเสี่ยงในการเกิดอัคคีภัย ที่อาจลุกลามรุนแรงก่อให้เกิดความเสียหายแก่ชีวิตและทรัพย์สินได้ จึงได้มอบหมายให้กรมสวัสดิการและคุ้มครองแรงงานแนะนําสถานประกอบกิจการให้ดูแลความปลอดภัยในสถานที่ทํางาน และความปลอดภัยของลูกจ้าง เพราะอาจเกิดเหตุเพลิงไหม้ได้ พร้อมทั้งขอความร่วมมือสถานประกอบกิจการดําเนินการมอบหมายเจ้าหน้าที่ความปลอดภัยในการทํางาน (จป.) หรือ ผู้ที่เกี่ยวข้องตรวจสอบโครงสร้าง อาคาร สถานที่ให้อยู่ในสภาพที่ปลอดภัย และตรวจสอบอุปกรณ์ เครื่องใช้ไฟฟ้าต่าง ๆ โดยเจ้าหน้าที่ความปลอดภัยในการทํางาน ต้องทําหน้าที่ตรวจประเมินสภาพแวดล้อมในการทํางาน ตรวจสอบ วิเคราะห์แผนงานโครงการ กําหนดมาตรการป้องกัน ประเมินความเสี่ยงด้านความปลอดภัยในการทํางาน แนะนํา ฝึกสอน อบรมลูกจ้างให้ปฏิบัติงานปลอดจากเหตุอันจะทําให้เกิดความไม่ปลอดภัยในการทํางาน และเสนอแนะต่อนายจ้างป้องกันมิให้เกิดอุบัติเหตุ พร้อมแนะนําสถานประกอบกิจการให้ปฏิบัติตามกฎหมายเกี่ยวกับความปลอดภัย อาชีวอนามัย และสภาพแวดล้อมในการทํางาน เจ้าหน้าที่ความปลอดภัยในการทํางานจึงเป็นบุคคลที่มีความสําคัญและมีบทบาทในการดูแลเรื่องความปลอดภัยในสถานประกอบกิจการอย่างมาก และเพื่อเป็นการลดความเสี่ยงต่อการเกิดอัคคีภัยสถานประกอบกิจการควรให้ความรู้ในการป้องกันอัคคีภัยแก่ลูกจ้าง เช่น จัดการฝึกซ้อมอพยพหนีไฟ อบรมเทคนิคการใช้อุปกรณ์ดับเพลิง ถือเป็นการส่งเสริมให้ลูกจ้างมีจิตสํานึกและความรู้ความเข้าใจที่ถูกต้องด้านความปลอดภัย พร้อมลดความเสี่ยงด้านอัคคีภัยอันจะก่อให้เกิดความสูญเสียในอนาคตได้
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า เพื่อป้องกันความสูญเสียที่อาจเกิดขึ้น จึงขอย้ําเตือนนายจ้าง ลูกจ้าง ตลอดจนประชาชนทั่วไปให้ช่วยกันเฝ้าระวังความปลอดภัย และขอให้สถานประกอบกิจการกําชับให้เจ้าหน้าที่ความปลอดภัยในการทํางานหมั่นประเมินสภาพแวดล้อมในการทํางาน ให้แนะนํา ฝึกสอน อบรมลูกจ้างให้ปฏิบัติตามข้อบังคับเพื่อให้การปฏิบัติงานปลอดจากเหตุอันจะทําให้เกิดความไม่ปลอดภัยในการทํางาน เพิ่มความเข้มงวดและความถี่ในการตรวจตราจุดเสี่ยงต่อการเกิดอัคคีภัย การใช้และจัดเก็บวัตถุไวไฟ เชื้อเพลิงที่ติดไฟง่าย และแหล่งความร้อนต่าง ๆ รวมทั้งขอให้มีการตรวจสอบระบบและอุปกรณ์ดับเพลิงให้อยู่ในสภาพพร้อมใช้งานตลอดเวลา เพื่อให้ทุกคนมีความปลอดภัย ไม่มีเหตุการณ์สูญเสียในช่วงฤดูหนาวในปีนี้
รัฐบาลไทย-ข่าวทำเนียบรัฐบาล-โฆษกรัฐบาลเดินหน้าทำงานเชิงรุกแบบพุ่งเป้า เร่งเครื่องงานประชาสัมพันธ์ภาครัฐ เรียกประชุมโฆษกกระทรวง 7 ก.พ. นี้ พร้อมสื่อสาร สร้างการรับรู้ประชาชน ก่อนเปิดอภิปรายไม่ไว้วางใจ
วันศุกร์ที่ 4 กุมภาพันธ์ 2565
โฆษกรัฐบาลเดินหน้าทํางานเชิงรุกแบบพุ่งเป้า เร่งเครื่องงานประชาสัมพันธ์ภาครัฐ เรียกประชุมโฆษกกระทรวง 7 ก.พ. นี้ พร้อมสื่อสาร สร้างการรับรู้ประชาชน ก่อนเปิดอภิปรายไม่ไว้วางใจ
โฆษกรัฐบาลเดินหน้าทํางานเชิงรุกแบบพุ่งเป้า เร่งเครื่องงานประชาสัมพันธ์ภาครัฐ เรียกประชุมโฆษกกระทรวง จันทร์ที่ 7 ก.พ. นี้ พร้อมสื่อสาร สร้างการรับรู้ประชาชน ก่อนเปิดอภิปรายไม่ไว้วางใจ ย้ํา “นายกฯ” มีผลงานชัดเจนเป็นรูปธรรมจับต้องได้
วันที่ 4 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตนได้เชิญโฆษกกระทรวงทั้ง 20 กระทรวงและส่วนงานประชาสัมพันธ์ภาครัฐที่เกี่ยวข้อง ประชุมคณะกรรมการโฆษกกระทรวง ครั้งที่ 1 /2565 ในวันจันทร์ที่ 7 กุมภาพันธ์นี้ โดยเป็นการประชุมทางไกลผ่านระบบ Video Conference เพื่อบูรณาการแนวทางการประชาสัมพันธ์และการนําเสนอผลงานรัฐบาล เตรียมความพร้อมข้อมูลในการชี้แจงการอภิปรายไม่ไว้วางใจ รวมทั้งปัญหาอุปสรรคในการดําเนินงานของแต่ละกระทรวง ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังให้คําแนะนําและแนวทางการทํางานของโฆษกกระทรวง ซึ่งเป็นกลไกสําคัญในการประชาสัมพันธ์ภาครัฐ โดยเน้นการทํางาน “ประสาน – รับ - ขยาย – รุก” ได้แก่ “ประสาน” – ทํางานประสานกับทุกกระทรวงและหน่วยงานอื่น ๆ เพื่อการได้ข้อมูลเชิงลึก ถูกต้อง ครบถ้วน “รับ” - เตรียมรับมือการการปล่อยข่าวสารเชิงลบ การเตรียมทีม เพื่อชี้แจงข้อเท็จจริง ทันที หาความร่วมมือกับเครือข่าย “ขยาย” - ทํางานเชิงบวก กระจายข้อมูลข่าวสารต่อสื่อมวลชน ทันทีและทั่วถึง และ “รุก” คือ เสนอประเด็นเชิงรุกที่มีผลต่อภาพลักษณ์เชิงบวกต่อนายกรัฐมนตรีและรัฐบาล ขณะเดียวกันก็ต้องนําประเด็นใหม่ ๆ เสนอแก่สื่อมวลชนและสังคมอย่างต่อเนื่อง และต้องเท่าทันการสื่อสารยุคใหม่ ทั้งผ่านเครือข่ายสื่อมวลชน กลุ่ม influencer และ platform สมัยใหม่ เพื่อเข้าถึงทุกกลุ่มเป้าหมาย โดยเฉพาะ เยาวชน คนรุ่นใหม่ ๆ ด้วย และทั่วถึง นายกรัฐมนตรียังย้ําว่า โฆษกกระทรวง ต้องทําหน้าที่สื่อสารประชาสัมพันธ์ภารกิจของหน่วยงานและรัฐบาล ยังต้องเป็นด่านแรกในการแถลงและชี้แจงสิ่งที่เกิดขึ้นให้สังคมรับรู้ข้อเท็จจริงในทันที โดยล่าสุด ที่ประชุมคณะรัฐมนตรียังมีมติให้มีการจัดตั้งศูนย์ประสานงานการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ “กลาง” “ประจํากระทรวง” “ประจําจังหวัด” ถือเป็นช่องทางขจัดข่าวปลอม (Fake news) ประชาชนได้รับข้อมูลข่าวสารที่ถูกต้องเป็นประโยชน์ เกิดความปลอดภัยในชีวิตและทรัพย์สินได้
นายธนกร กล่าวว่า ในส่วนการอภิปรายไม่ไว้วางใจที่กําลังจะเกิดขึ้นกลางเดือนนี้ รัฐบาลไม่มีความกังวล นายกรัฐมนตรีมั่นใจรัฐมนตรีทุกท่าน สามารถตอบทุกคําถามทุกข้อสงสัย ที่ผ่านมา รัฐบาลทํางานโดยคํานึงถึงการแก้ปัญหาของประเทศและบนประโยชน์ของพี่น้องประชาชน โดยส่วนตัวยังเชื่อว่าประชาชนจะได้ประโยชน์จากการติดตามการอภิปรายในครั้งนี้ เพราะจะได้เห็นถึงผลงานรัฐบาล ซึ่งหลายโครงการประสบความสําเร็จเป็นที่พอใจของประชาชน เช่น มาตรการกระตุ้นเศรษฐกิจ การพัฒนาโครงสร้างพื้นฐาน ฯลฯ อย่างไรก็ตาม นายกรัฐมนตรีกําชับให้ตนและโฆษกกระทรวง ติดตามการอภิปรายไม่ไว้วางใจที่จะเกิดขึ้น หากมีการจงใจนําเสนอข้อมูลที่บิดเบือน ขอให้โฆษกกระทรวงต้องรีบชี้แจงข้อมูลข้อเท็จจริงให้ประชาชนทราบข้อเท็จจริง รวมทั้งรวบรวมข้อมูลให้โฆษกรัฐบาลเพื่อชี้แจงให้ประชาชนทราบอีกครั้งหนึ่ง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 23 มิถุนายน 2564 พนักงานติดเชื้อไวรัส COVID-19 จำนวน 3 ราย
วันพุธที่ 23 มิถุนายน 2564
ประกาศ ขสมก. ประจําวันที่ 23 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 23 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 189 เขตการเดินรถที่ 6
2) พนักงานขับรถโดยสารธรรมดา สาย 180 เขตการเดินรถที่ 4
3) พนักงานเก็บค่าโดยสารรถธรรมดา สาย 24 เขตการเดินรถที่ 8
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามสภาพปัญหาคลองท่าดี อ.ลานสกา จ.นครศรีธรรมราช
วันเสาร์ที่ 9 เมษายน 2565
รัฐมนตรีเกษตรฯ ติดตามสภาพปัญหาคลองท่าดี อ.ลานสกา จ.นครศรีธรรมราช
รัฐมนตรีเกษตรฯ ติดตามสภาพปัญหาคลองท่าดี อ.ลานสกา จ.นครศรีธรรมราช มอบกรมชลประทาน ก่อสร้างอาคารป้องกันตลิ่ง เพื่อบรรเทาความเดือดร้อนจากน้ํากัดเซาะแนวตลิ่งจนพังเสียหาย พร้อมเตรียมแผนการพัฒนาคลองท่าดีตลอดสายให้สามารถรับน้ําและระบายน้ําได้มากกว่าเดิม
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามสภาพปัญหาคลองท่าดีณโรงเรียนวัดดินดอนตําบลท่าดีอําเภอลานสกาจังหวัดนครศรีธรรมราชซึ่งคลองท่าดีเป็นคลองธรรมชาติที่ได้ประกาศเป็นทางน้ําชลประทานมีความยาวคลอง38.323กิโลเมตรมีแหล่งต้นน้ําจากเทือกเขาหลวงตัดผ่านพื้นที่การเกษตรหลายพื้นที่ซึ่งในฤดูน้ําหลากคลองท่าดีมีปริมาณน้ําจํานวนมากก่อให้เกิดการกัดเซาะตลิ่งทั้งสองฝั่งทําให้พื้นที่การเกษตรและที่พักอาศัยในพื้นที่หมู่ที่3ตําบลท่าดีอําเภอลานสกาได้รับความเดือดร้อนกระทรวงเกษตรฯโดยกรมชลประทานได้พิจารณาจัดทําโครงการอาคารป้องกันตลิ่งบ้านดินดอนเพื่อช่วยเหลือราษฎรและบรรเทาความเดือดร้อนจากน้ํากัดเซาะแนวตลิ่งจนพังเสียหายซึ่งจากการตรวจสอบสภาพภูมิประเทศในพื้นที่และตรวจสอบผลการคํานวณทางด้านวิศวกรรมพร้อมทั้งศึกษาข้อมูลต่างๆที่เกี่ยวข้องเห็นสมควรให้ก่อสร้างอาคารป้องกันตลิ่งชนิดลวดตาข่ายบรรจุหินความยาวประมาณ250เมตรซึ่งจะทําให้สามารถป้องกันตลิ่งบริเวณแนวคลองท่าดีได้
นอกจากนี้ยังติดตามโครงการอาคารป้องกันตลิ่งคลองท่าดีบ้านวัดสมอตําบลกําโลนอําเภอลานสกาจังหวัดนครศรีธรรมราชที่มีแนวโน้มเกิดความเสียหายเพิ่มขึ้นจากการถูกน้ํากัดเซาะจึงมีโครงการก่อสร้างอาคารป้องกันตลิ่งชนิดลวดตาข่ายบรรจุหินความยาวประมาณ600เมตรซึ่งกรมชลประทานได้มีการจัดทําแผนพัฒนาลุ่มน้ําประชารัฐโดยได้บรรจุแผนงานป้องกันตลิ่งและฝายชะลอน้ําเข้าไปด้วยและนําโครงการปรับปรุงอาคารป้องกันตลิ่งและฝายชะลอน้ําคลองท่าดีบ้านวัดสมอเข้าอยู่ในแผนด้วยหากดําเนินการแล้วเสร็จจะสามารถป้องกันการกัดเซาะของตลิ่งจากน้ําหลากบริเวณบ้านวัดสมอในช่วงฤดูน้ําหลากและเก็บกักน้ําไว้ใช้ในช่วงฤดูแล้ง
"จากการติดตามปัญหาคลองท่าดีในวันนี้จึงได้มอบหมายให้กรมชลประทานดําเนินการในส่วนที่เกี่ยวข้องซึ่งนอกจากการก่อสร้างอาคารป้องกันการกัดเซาะตลิ่งแล้วยังต้องมีการพัฒนาคลองท่าดีตลอดสายให้สามารถรับน้ําและระบายน้ําได้มากกว่าเดิมด้วยโดยจะต้องมีการวางแผนและบริหารจัดการน้ําอย่างเป็นระบบเพื่อให้ประชาชนได้รับผลประโยชน์สูงสุด"ดร.เฉลิมชัยกล่าว
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหมจัดพิธีรับมอบเงิน และของรางวัลงานกาชาดประจำปี ๒๕๖๔"
วันอังคารที่ 30 พฤศจิกายน 2564
"สํานักงานปลัดกระทรวงกลาโหมจัดพิธีรับมอบเงิน และของรางวัลงานกาชาดประจําปี ๒๕๖๔"
ในวันจันทร์ที่ ๒๙ พฤศจิกายน ๒๕๖๔ สํานักงานปลัดกระทรวงกลาโหม และสมาคมภริยาข้าราชการ สํานักงานปลัดกระทรวงกลาโหม ได้จัดพิธีรับมอบเงิน และของรางวัลงานกาชาดประจําปี ๒๕๖๔
ณ ห้องพินิตประชานาถ ในศาลาว่าการกลาโหม โดยมี พล.อ.วรเกียรติ รัตนานนท์ ปลัดกระทรวงกลาโหม เป็นประธาน และ พ.ต.อ.หญิง อังศุวรรณ รัตนานนท์ นายกสมาคมภริยาข้าราชการ สํานักงานปลัดกระทรวงกลาโหม ร่วมในพิธีรับมอบเงิน และของรางวัลงานกาชาดประจําปี ๒๕๖๔
ภายใต้แนวคิดการจัดงาน "ประสบการณ์สนุกสร้างสุขทุกมิติ "
โดยกิจกรรมที่สํานักงานปลัดกระทรวงกลาโหมเข้าร่วมภายในงานกาชาด ประจําปี ๒๕๖๔ ได้แก่ ๑) การจัดทํา และจําหน่ายสลากกาชาด ๒) การประกวดออกแบบร้านกาชาด และ ๓)การจําหน่ายสินค้าผ่านระบบ E - Commerce
สําหรับงานกาชาด ประจําปี ๒๕๖๔ ทางสภากาชาดไทยได้กําหนดจัดขึ้นระหว่างวันที่ ๑๔ - ๒๗ ธันวาคม ๒๕๖๔ รวม ๑๔ วัน ตลอด ๒๔ ชั่วโมง บนแพลตฟอร์มออนไลน์ ผ่านเวปไซต์ http://www.xn--12clk4bwa3mcb.com/ และ www.RedCrossFair.com
รัฐบาลไทย-ข่าวทำเนียบรัฐบาล-กระทรวงเกษตรฯ เร่งรัดพัฒนาสมุนไพรไทยรองรับตลาดผู้บริโภคที่เพิ่มมากขึ้น
วันพุธที่ 2 มีนาคม 2565
กระทรวงเกษตรฯ เร่งรัดพัฒนาสมุนไพรไทยรองรับตลาดผู้บริโภคที่เพิ่มมากขึ้น
กระทรวงเกษตรฯ เร่งรัดพัฒนาสมุนไพรไทยรองรับตลาดผู้บริโภคที่เพิ่มมากขึ้น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการขับเคลื่อนงานนโยบายสําคัญและการแก้ไขปัญหาภาคเกษตร ครั้งที่ 1/2565 ผ่านระบบออนไลน์ (Zoom Meeting) พร้อมด้วยผู้แทนจากหน่วยงานในสังกัดกระทรวงเกษตรฯ อาทิ กรมส่งเสริมการเกษตร กรมวิชาการเกษตร สํานักงานการปฏิรูปที่ดินเพื่อเกษตรกรรม สํานักงานมาตรฐานสินค้าเกษตรและอาหารแห่งชาติและกรมพัฒนาที่ดิน ว่า การขับเคลื่อนการพัฒนาสมุนไพร ตามแผนแม่บทว่าด้วยการพัฒนาสมุนไพรไทย ฉบับที่ 1 พ.ศ. 2560 – 2565 โดยแผนแม่บทได้กําหนดให้มียุทธศาสตร์ในการบรรลุตามเป้าหมาย 4 ยุทธศาสตร์คือ 1. การส่งเสริมผลิตผลสมุนไพรไทยที่มีศักยภาพตรงความต้องการของตลาด 2. การพัฒนาอุตสาหกรรมและตลาดสมุนไพรให้มีคุณภาพระดับสากล 3. การส่งเสริมการใช้เพื่อการรักษาโรค เสริมสร้างสุขภาพ และ 4. การสร้างความเข็มแข็งด้านการบริหารและนโยบายภาครัฐเพื่อขับเคลื่อนสมุนไพรอย่างยั่งยืน
กระทรวงเกษตรฯ ได้มีการขับเคลื่อนด้านวัตถุดิบสมุนไพร ขับเคลื่อนเป้าหมายยุทธศาสตร์ที่ 1 ในประเด็นที่ 1. การส่งเสริมผลิตผลสมุนไพรไทยที่มีศักยภาพตรงความต้องการของตลาด ประกอบกับ แผนการส่งเสริมการเพิ่มผลิตภาพสมุนไพรที่มีคุณภาพสู่การผลิตสมุนไพรที่มีมูลค่าสูง (High value added) สนับสนุนให้เกิดเศรษฐกิจ BCG เพิ่มความสามารถในการแข่งขันภาคเกษตร กระจายรายได้สู่เกษตรกร โดย 1) ต้นน้ํา ผลิตสมุนไพรปลอดภัยให้ได้มาตรฐาน GAP หรือเกษตรอินทรีย์ใช้เทคโนโลยีในการผลิต มีการปลูกแปลงใหญ่ สนับสนุนกลุ่มวิสาหกิจ สหกรณ์ 2) กลางน้ํา การแปรรูปผลิตภัณฑ์ ใช้เทคโนโลยีเพื่อเพิ่มมูลค่า มีนวัตกรรมต่อยอด มีการลงทุนวิจัย 3) ปลายน้ํา ส่งเสริมตลาดชุมชน ออนไลน์ตลาดกลางสมุนไพร โดยมีการขับเคลื่อนการผลิตสมุนไพร กําหนดพืช Product champion 12 ชนิด ได้แก่ กวาวเครือขาว กระชายดํา ขมิ้นชัน บัวบก มะขามป้อม กระชาย พริก ฟ้าทะลายโจร กระเจี๊ยบแดง หญ้าหวาน ว่านหางจระเข้ ไพล ทั้งนี้ในปี2564 กระทรวงเกษตรและสหกรณ์ได้ดําเนินการส่งเสริมการปลูกพืชสมุนไพรให้เกษตรกร จํานวน 363,353 ราย รวมพื้นที่ปลูกสมุนไพร 1,151,495 ไร่
กระทรวงเกษตรฯ ได้ส่งเสริมการจัดทํามาตรฐานเพื่อส่งเสริมการผลิตสมุนไพร Product Champion 12 ชนิด ให้ได้คุณภาพมาตรฐาน โดยมอบหมายให้สํานักงานปลัดกระทรวงเกษตรและสหกรณ์เป็นหน่วยงานกลาง ร่วมกับ กรมส่งเสริมการเกษตร กรมวิชาการเกษตร สํานักงานการปฏิรูปที่ดินเพื่อเกษตรกรรม สํานักงานมาตรฐานสินค้าเกษตรและอาหารแห่งชาติ กรมพัฒนาที่ดิน และกรมส่งเสริมสหกรณ์
นอกจากนี้ ยังได้มอบหมายหน่วยงานระดับกรม ได้แก่ มอบหมายกรมพัฒนาที่ดินจัดทําแผนที่ความเหมาะสมของที่ดินสําหรับปลูกพืชสมุนไพร (Land Suitability) ให้ครอบคลุมชนิดพืช Product Champion ทั้ง 12 ชนิด
กรมวิชาการเกษตรดําเนินการพัฒนาห้องปฏิบัติการที่ได้มาตรฐาน (ISO 17025) เพื่อรองรับการให้บริการการตรวจสอบคุณภาพวัตถุดิบสมุนไพร
กรมส่งเสริมการเกษตร กรมวิชาการเกษตร สํานักงานการปฏิรูปที่ดินเพื่อเกษตรกรรม กรมพัฒนาที่ดิน กรมส่งเสริมสหกรณ์สํานักงานเศรษฐกิจการเกษตร กรมปศุสัตว์ร่วมจัดทําระบบฐานข้อมูลสมุนไพร โดยมีศูนย์เทคโนโลยีสารสนเทศและการสื่อสาร สํานักงานปลัดกระทรวงเกษตรและสหกรณ์เป็นหน่วยงานกลางในการจัดทําระบบฐานข้อมูลสมุนไพร ต่อไป
รัฐบาลไทย-ข่าวทำเนียบรัฐบาล-ลูกจ้างถูกข้อต่อเครนทับเสียชีวิต! รมว. เฮ้ง ส่งทีมเฉพาะกิจเร่งช่วยเหลือและตรวจสอบหาเท็จจริงทันที
วันพฤหัสบดีที่ 28 กรกฎาคม 2565
ลูกจ้างถูกข้อต่อเครนทับเสียชีวิต!  รมว. เฮ้ง ส่งทีมเฉพาะกิจเร่งช่วยเหลือและตรวจสอบหาเท็จจริงทันที
รมว. แรงงานห่วงลูกจ้างประสบอุบัติเหตุถูกข้อต่อเครนทับเสียชีวิต ส่งทีมเฉพาะกิจ และหน่วยงานสังกัดกระทรวงแรงงานลงพื้นที่ช่วยเหลือลูกจ้างและครอบครัว พร้อมทั้งตรวจสอบหาสาเหตุการเกิดอุบัติเหตุทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีลูกจ้างประสบอุบัติเหตุถูกข้อต่อเครนหลุดหล่นทับเสียชีวิต ย่านบางกรวย จังหวัดนนทบุรี เมื่อวันที่ 27 กรกฎาคมที่ผ่านมาว่า กระทรวงแรงงานได้เร่งดําเนินการช่วยเหลือลูกจ้างทันที โดยผมได้สั่งการให้คณะทํางานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทํางาน กรณีร้ายแรง ลงพื้นที่ตรวจสอบหาสาเหตุการเกิดอุบัติเหตุ พร้อมทั้งประสานหน่วยงานในสังกัดกระทรวงแรงงานให้ความช่วยเหลือลูกจ้างผู้เสียชีวิตและครอบครัวให้ได้รับสิทธิตามกฎหมายโดยเร็ว ซึ่งจากรายงานเบื้องต้นพบว่า นายวชิรวิชญ์ นันท์ไพศาล ลูกจ้างช่างซ่อมเครน ขณะปฏิบัติหน้าที่ เกิดอุบัติเหตุข้อต่อเครนหลุดและหล่นลงมาทับร่างลูกจ้างเสียชีวิต โดยทางเจ้าหน้าที่ตํารวจได้นําร่างผู้เสียชีวิตส่งให้สถาบันนิติเวชเพื่อชันสูตรอย่างละเอียด ก่อนมอบให้ญาติครอบครัวนําร่างไปดําเนินการตามประเพณีต่อไป ทั้งนี้ ขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทํางานและกฎกระทรวงที่เกี่ยวข้องอย่างเคร่งครัด เพื่อป้องกันการสูญเสียทั้งชีวิต และทรัพย์สินที่จะเกิดจากอุบัติเหตุหรืออุบัติภัยจากการทํางาน
นายสมพจน์ กวางแก้ว รองอธิบดีกรมสวัสดิการและคุ้มครองแรงงาน ในฐานะคณะทํางานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทํางาน กรณีร้ายแรง กล่าวเพิ่มเติมว่า ในวันนี้
(28 กรกฎาคม 2565) คณะทํางานเฉพาะกิจฯ พร้อมด้วยหน่วยงานในสังกัดกระทรวงแรงงานได้ลงพื้นที่ตรวจสอบสถานที่เกิดเหตุ และเข้าเยี่ยมให้กําลังใจ พร้อมทั้งชี้แจงสิทธิประโยชน์ต่างๆที่ลูกจ้างผู้เสียชีวิตจะได้รับให้ครอบครัวของลูกจ้างได้รับทราบ โดยจากรายงานของสํานักงานประกันสังคมจังหวัดนนทบุรี ลูกจ้างจะได้รับสิทธิค่าทําศพจํานวนเงิน 50,000 บาท และเงินทดแทนกรณีเสียชีวิตให้แก่ทายาทของลูกจ้างร้อยละ 70 ของค่าจ้างที่ลูกจ้างได้รับเป็นระยะเวลา 10 ปี ในส่วนของสาเหตุการเกิดอุบัติเหตุนั้น พนักงานตรวจความปลอดภัย สํานักงานสวัสดิการและคุ้มครองแรงงานจังหวัดนนทบุรี พร้อมด้วยศูนย์ความปลอดภัยในการทํางานเขต 1 จะเชิญนายจ้าง และผู้ที่เกี่ยวข้องมาสอบหาข้อเท็จจริงเพิ่มเติม พร้อมทั้งตรวจสอบว่านายจ้างได้ปฏิบัติอย่างถูกต้องตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ ในวันที่ 2 สิงหาคมนี้
รัฐบาลไทย-ข่าวทำเนียบรัฐบาล-เช็กก่อน “กู้เงินออนไลน์” อย่ากดลิงก์ อย่าให้ข้อมูลส่วนตัว อย่าโอนเงิน อย่าโหลดแอป
วันเสาร์ที่ 16 ตุลาคม 2564
เช็กก่อน “กู้เงินออนไลน์” อย่ากดลิงก์ อย่าให้ข้อมูลส่วนตัว อย่าโอนเงิน อย่าโหลดแอป
....
ธนาคารแห่งประเทศไทย (ธปท.) เตือนประชาชน อย่าหลงเชื่อ มิจฉาชีพ ที่จะส่ง SMS โทร หรือไลน์ อ้างเป็นเจ้าหน้าที่ธนาคาร หน่วยงานรัฐ หรือบริษัทที่จะให้เงินกู้ อย่ากดลิงก์ อย่าให้ข้อมูลส่วนตัวและอย่าโอนค่าใช้จ่ายต่าง ๆ รวมถึงอย่าดาวน์โหลดแอปพลิเคชัน เพราะจะทําให้มิจฉาชีพเข้าถึงข้อมูลในมือถือได้
.
หากต้องการกู้เงิน ควรหาผู้กู้ที่ได้รับอนุญาตตามกฎหมาย ดูรายชื่อได้จากเว็บไซต์ของธปท. หัวข้อ “เช็กแอปเงินกู้” ซึ่งผู้กู้จะได้รับเงินกู้เต็มจํานวน ในอัตราดอกเบี้ยไม่เกินที่ทางการกําหนด และควรอ่านเงื่อนไขการกู้ยืมให้ละเอียดก่อนตัดสินใจ หากพบเจอ SMS หรือ โทรศัพท์ หลอกลวงแจ้งได้ที่ กองบัญชาการตํารวจสืบสวนสอบสวนอาชญากรรมทางเทคโนโลยี 1441
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. จับมือ อ.ส.ค. ร่วมลงนามในบันทึกข้อตกลงว่าด้วยการประสานความร่วมมือในการจัดกิจกรรมส่งเสริมการตลาดและพัฒนาการท่องเที่ยวเชิงเกษตร
วันจันทร์ที่ 28 มีนาคม 2565
บขส. จับมือ อ.ส.ค. ร่วมลงนามในบันทึกข้อตกลงว่าด้วยการประสานความร่วมมือในการจัดกิจกรรมส่งเสริมการตลาดและพัฒนาการท่องเที่ยวเชิงเกษตร
ดึงทรัพยากรของ 2 หน่วยงาน สนับสนุนการท่องเที่ยวเชิงเกษตร แบบ ONE DAY TRIP
วันที่ 28 มีนาคม 2565 นางชุติภา เพชรพูล ผู้ช่วยกรรมการผู้จัดการใหญ่ สํานักอํานวยการ บริษัท ขนส่ง จํากัด (บขส.) กระทรวงคมนาคม และนายพีระ ไชยรุตม์ ผู้ช่วยกรรมการผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) ร่วมลงนามในบันทึกข้อตกลงว่าด้วยการประสานความร่วมมือในการจัดกิจกรรมส่งเสริมการตลาดและพัฒนาการท่องเที่ยวเชิงเกษตร ระหว่างบริษัท ขนส่ง จํากัด (บขส.) กับ องค์การส่งเสริมกิจการโคนมแห่งประเทศไทย (อ.ส.ค.) ณ ห้องประชุม 1 อาคารสถานีขนส่งผู้โดยสารกรุงเทพ (จตุจักร)
นางชุติภา เพชรพูล ผู้ช่วยกรรมการผู้จัดการใหญ่ สํานักอํานวยการ บขส. กล่าวว่า บขส. และ อ.ส.ค. มีแนวคิดร่วมกันในการจัดทําโครงการท่องเที่ยวเชิงเกษตร สนับสนุนให้นักท่องเที่ยว และประชาชนทั่วไป สามารถเดินทางไปท่องเที่ยว แบบ ONE DAY TRIP หรือเข้าร่วมกิจกรรมของ อ.ส.ค. ณ ฟาร์มโคนมไทย-เดนมาร์ค ได้อย่างสะดวก โดย ปัจจุบัน บขส. มีรถโดยสาร เส้นทางกรุงเทพ - สระบุรี ให้บริการวันละ 8 เที่ยว (ไป-กลับ) สามารถรองรับผู้ใช้บริการที่ประสงค์จะเดินทางไปยังเส้นทางดังกล่าวได้ นอกจากนี้ บขส. ยังสามารถให้บริการจัดทริปท่องเที่ยว ประชุมสัมมนา หรือ ท่องเที่ยวเชิงเกษตร ด้วยรถโดยสารไม่ประจําทาง (รถเช่าเหมา) ให้กับกลุ่มนักท่องเที่ยว หน่วยงานต่าง ๆ ทั้งภาครัฐและเอกชน ในราคามิตรภาพ เพื่อส่งเสริมและกระตุ้นการท่องเที่ยว รวมทั้งสนับสนุนวิสาหกิจชุมชนท้องถิ่น ในการนําสินค้าทางการเกษตรและสินค้าพื้นบ้านมาจําหน่าย เพื่อสร้างรายได้ให้แก่ชาวบ้านในชุมชนอีกทางหนึ่งด้วย
ด้านนายพีระ ไชยรุตม์ ผู้ช่วยกรรมการผู้อํานวยการ อ.ส.ค. กล่าวว่า การพัฒนาความร่วมมือระหว่างกันครั้งนี้ เป็นการตอบสนองต่อนโยบายภาครัฐที่มีวัตถุประสงค์เชิงยุทธศาสตร์ในการใช้ทรัพยากรร่วมกันระหว่างรัฐวิสาหกิจ เพื่อสนับสนุนให้เกิดกิจกรรมของทั้งสองหน่วยงาน ปัจจุบัน อ.ส.ค. มีการจัดกิจกรรมท่องเที่ยวชมฟาร์มในหลายรูปแบบ เช่น การเข้าชมฟาร์มตามเส้นทางท่องเที่ยว ชมการผลิตผลิตภัณฑ์นม มีจุดเด่นในเรื่องสถานที่ประวัติศาสตร์การเลี้ยงโคนมมากว่า 60 ปี ทิวทัศน์ที่สวยงาม และมีระยะห่างจากกรุงเทพเพียง
136 กิโลเมตร
รัฐบาลไทย-ข่าวทำเนียบรัฐบาล-พม. จับมือ DES และ ปณ. ไทย ส่ง “ถุงกำลังใจ สู้โควิด-19” ช่วยผู้ป่วยติดเตียง ทั่วกทม.
วันศุกร์ที่ 13 สิงหาคม 2564
พม. จับมือ DES และ ปณ. ไทย ส่ง “ถุงกําลังใจ สู้โควิด-19” ช่วยผู้ป่วยติดเตียง ทั่วกทม.
....
กระทรวงการพัฒนาสังคมและความมั่นคงของมนุษย์ ร่วมกับกระทรวงดิจิทัลเพื่อเศรษฐกิจและสังคม และไปรษณีย์ไทย เร่งจัดส่ง “ถุงกําลังใจ สู้โควิด-19” แก่ผู้ป่วยติดเตียงในพื้นที่ กทม. จํานวน 6,796 ชุด
.
โดยถุงกําลังใจ จะบรรจุเครื่องอุปโภคบริโภค ยาและเวชภัณฑ์ที่จําเป็น เพื่อบรรเทาความเดือดร้อนแก่ผู้ป่วยติดเตียงที่ได้รับผลกระทบจากโควิด-19
.
กลุ่มเปราะบางที่ประสบปัญหา ต้องการความช่วยเหลือ ติดต่อสายด่วน พม. 1300 หรือสายด่วนคนพิการ 1479
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.รับทราบผลการพิจารณารายงานการพิจารณาศึกษา เรื่อง การปฏิรูปหลักประกันสุขภาพถ้วนหน้าของประเทศไทย เพื่อการพัฒนาที่ยั่งยืน ของคณะกรรมาธิการการสาธารณสุข วุฒิสภา
วันอังคารที่ 18 มกราคม 2565
ครม.รับทราบผลการพิจารณารายงานการพิจารณาศึกษา เรื่อง การปฏิรูปหลักประกันสุขภาพถ้วนหน้าของประเทศไทย เพื่อการพัฒนาที่ยั่งยืน ของคณะกรรมาธิการการสาธารณสุข วุฒิสภา
ครม.รับทราบผลการพิจารณารายงานการพิจารณาศึกษา เรื่อง การปฏิรูปหลักประกันสุขภาพถ้วนหน้าของประเทศไทย เพื่อการพัฒนาที่ยั่งยืน ของคณะกรรมาธิการการสาธารณสุข วุฒิสภา
วันที่ 18 มกราคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)รับทราบผลการพิจารณารายงานการพิจารณาศึกษา เรื่อง การปฏิรูปหลักประกันสุขภาพถ้วนหน้าของประเทศไทย เพื่อการพัฒนาที่ยั่งยืน ของคณะกรรมาธิการการสาธารณสุข วุฒิสภา ตามที่กระทรวงสาธารณสุขเสนอ โดยมีข้อเสนอแนะของคณะกรรมาธิการการสาธารณสุข วุฒิสภา ในเรื่องการยกระดับหลักประกันสุขภาพให้ครอบคลุมทุกคนที่มีปัญหาทางสถานะทางทะเบียนและสิทธิรวมถึงคนต่างด้าว
ทางกระทรวงสาธารณสุขระบุในประเด็นนี้ว่า สํานักงานหลักประกันสุขภาพแห่งชาติ(สปสช.) อยู่ระหว่างขับเคลื่อนงานดังกล่าวร่วมกับผู้มีส่วนได้เสียและภาคส่วนที่เกี่ยวข้องเพื่อจัดทําข้อเสนอแนวทางการขยายความครอบคลุมการประกันสุขภาพภาคบังคับสําหรับคนต่างด้าวทุกคนที่เข้ามาประเทศไทยที่ไม่มีระบบประกันสุขภาพ โดยนําร่องใน 4 กลุ่ม คือ นักท่องเที่ยว,ผู้ต้องขัง,แรงงานต่างด้าว 4 สัญชาติและ Stateless เพื่อให้มีสิทธิประโยชน์ การจ่ายสมทบ ซื้อประกัน และการบริหารจัดการที่เหมาะสมเป็นระบบหรือมาตรฐานเดียว โดยจะเสนอครม.พิจารณาให้ความเห็นชอบและมอบหมายหน่วยงานหลักรับผิดชอบต่อไป
ส่วนประเด็นในระยะยาว ที่คณะกรรมาธิการฯเสนอให้มีการเก็บภาษีสุขภาพสําหรับคนไทยทุกคน และรวมกองทุนประกันสุขภาพภาครัฐทุกระบบเป็นระบบเดียว (Single Fund) ทั้งสําหรับคนไทยและคนต่างด้าวที่อยู่ในประเทศไทยทุกคนเพื่อให้มีเอกภาพ โดยมีส่วนร่วมของทุกภาคส่วนที่เกี่ยวข้อง
กระทรวงสาธารณสุขระบุในประเด็นนี้ว่า การจัดเก็บภาษีส่วนประกอบอาหารที่มีผลกระทบต่อสุขภาพที่ ร้อยละ 5 ของมูลค่าการผลิตส่วนประกอบอาหารที่มีผลกระทบต่อสุขภาพ ประมาณการจํานวนเงิน 9,500 ล้านบาทต่อปี ซึ่งเป็นการจัดเก็บที่เกี่ยวข้องกับสุขภาพโดยตรงและอาจทําให้พฤติกรรมการบริโภคเปลี่ยนแปลงจนต้นทุนด้านสุขภาพในอนาคตลดลง อย่างไรก็ตามอาจเป็นภาระแก่ผู้บริโภค
สําหรับการรวมกองทุนประกันสุขภาพภาครัฐทุกระบบเป็นระบบเดียวทั้งสําหรับคนไทยและคนต่างด้าวนั้น เห็นควรกํากับทิศทางนโยบาย ในกรณีมีหน่วยบริหารการคลังระบบสาธารณสุขหลายหน่วย โดยกําหนดให้มีองค์กรในระดับประเทศทําหน้าที่อภิบาลระบบ โดยมีอํานาจตามกฎหมายที่จะสั่งให้หน่วยบริหารการคลังระบบสาธารณสุขต้องปฏิบัติตามกติกาเดียวกัน
--------------------------------
รัฐบาลไทย-ข่าวทำเนียบรัฐบาล-ตรวจเยี่ยมกลุ่มผู้ปลูกส้มโชกุน จ.นราธิวาส
วันอาทิตย์ที่ 20 มิถุนายน 2564
ตรวจเยี่ยมกลุ่มผู้ปลูกส้มโชกุน จ.นราธิวาส
‘รมช.มนัญญา’ ตรวจเยี่ยมกลุ่มผู้ปลูกส้มโชกุน จ.นราธิวาส พร้อมมอบใบรับรองมาตรฐาน GAP หนุนเกษตรกรเข้าระบบยกระดับฟาร์มสู่สากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีมอบใบรับรองมาตรฐานการผลิตสินค้าเกษตร GAP แก่ตัวแทนเกษตรกรจํานวน 5 ราย ณ กลุ่มผู้ปลูกส้มโชกุน บ้านน้ําขาว ตําบลกายูคละ อําเภอแว้ง จังหวัดนราธิวาส โดยมี นายเจษฎา จิตรัตน์ ผู้ว่าราชการจังหวัดนราธิวาส นายพิเชษฐ์ วิริยะพาหะ อธิบดีกรมวิชาการเกษตร นายวิวัตห์ชัย พันธุ์วา รองอธิบดีกรมส่งเสริมสหกรณ์ นายพจน์ภิรัชต์ เนียมจุ้ย รองอธิบดีกรมตรวจบัญชีสหกรณ์ เข้าร่วม ว่า การส่งเสริมสินค้าเกษตรให้ได้คุณภาพและมาตรฐานเป็นนโยบายสําคัญของกระทรวงเกษตรและสหกรณ์ เนื่องจากปัจจุบันผู้บริโภคมีความห่วงใยสุขภาพ ให้ความสําคัญกับการเลือกซื้อสินค้าเกษตรที่มีความปลอดภัยได้คุณภาพและมาตรฐาน ในขณะเดียวกันการค้าสินค้าเกษตรระหว่างประเทศได้นํามาตรการด้านสุขอนามัยพืช และความปลอดภัยด้านอาหารมาเป็นเงื่อนไขทางการค้ามากขึ้น อีกทั้งขณะนี้มีการรวมตัวเป็นประชาคมเศรษฐกิจอาเซียน ทําให้มีการเคลื่อนย้ายสินค้าเกษตรอย่างมีเสรีมากขึ้น ซึ่งจะมีผลกระทบต่อการค้าระหว่างไทยกับประเทศอาเซียนด้วยกันและกับประเทศอื่นๆ โดยประเทศไทยจําเป็นต้องพัฒนาการผลิตสินค้าเกษตรให้มีคุณภาพและมาตรฐานเทียบเท่ากับมาตรฐานสากล เพื่อให้ผลผลิตสินค้าเกษตรเป็นที่น่าเชื่อถือและยอมรับ จึงควรมีการสนับสนุนเกษตรกรผู้ผลิตเข้าสู่ระบบรับรองมาตรฐาน GAP ระดับฟาร์มมากขึ้น
ทั้งนี้ ศูนย์วิจัยและพัฒนาการเกษตรนราธิวาสเป็นหน่วยงานในสังกัดกรมวิชาการเกษตร มีภารกิจรับผลิตชอบโครงการยกระดับคุณภาพมาตรฐานสินค้าเกษตร โดยมีจุดมุ่งหมายเพื่อตรวจรับรองมาตรฐานการผลิตพืช เพื่อให้มีการพัฒนาระบบการผลิตสินค้าเกษตรที่ปลอดภัยทั้งผู้ผลิต ผู้บริโภคและเป็นมิตรต่อสิ่งแวดล้อม ตลอดห่วงโซ่อุปทาน เกษตรกรมีคุณภาพชีวิตที่ดีขึ้นและยั่งยืน ซึ่งจังหวัดนราธิวาส มีพื้นที่ทําการเกษตรทั้งหมด 1,500,000 ไร่ โดยแบ่งเป็นพื้นที่ปลูกไม้ผลประมาณ 140,000 ไร่ ปาล์มน้ํามันประมาณ 67,000 ไร่ และพืชผักประมาณ 11,000 ไร่ โดยในจํานวนพื้นที่ทําการเกษตรทั้งหมดนี้ มีเกษตรกรที่ได้รับการรับรองมาตรฐานการผลิตสินค้าเกษตร GAP จํานวน 1,663 ราย จํานวนแปลงทั้งหมด 1,708 แปลง เป็นพื้นที่ประมาณ 4,600 ไร่ โดยในพื้นที่อําเภอแว้ง มีเกษตรกรผู้ปลูกส้มโชกุนที่ได้รับการรับรองมาตรฐานการผลิตสินค้าเกษตร GAP จํานวน 16 ราย 18 แปลง บนพื้นที่ 11 ไร่.
โอกาสนี้ รมช.มนัญญา ได้พบปะเกษตรกรกลุ่มผู้ปลูกส้มโชกุน พร้อมชมการสาธิตวิธีการคัดเลือกส้มโชกุน จากนายถวิล ศรีจันลาน เจ้าของแปลงส้มโชกุน GAP ตลอดจนเยี่ยมชมสวนส้มโชกุน ณ กลุ่มผู้ปลูกส้มโชกุน บ้านน้ําขาว ตําบลกายูคละ อําเภอแว้ง จังหวัดนราธิวาส
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 13 – 19 สิงหาคม 2564
วันศุกร์ที่ 20 สิงหาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 13 – 19 สิงหาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 13 – 19 สิงหาคม 2564 พบการกระทําผิด จํานวน 365 คดี คิดเป็นเงินค่าปรับ 6.17 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 13 – 19 สิงหาคม 2564) พบว่ามีการกระทําผิด จํานวน 365 คดี คิดเป็นเงินค่าปรับ 6.17 ล้านบาท โดยแยกเป็น สุรา จํานวน 187 คดี ค่าปรับ 1.53 ล้านบาท ยาสูบ จํานวน 100 คดี ค่าปรับ 1.81 ล้านบาท ไพ่ จํานวน 5 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 33 คดี ค่าปรับ 1.36 ล้านบาท รถจักรยานยนต์ จํานวน 32 คดี ค่าปรับ 0.68 ล้านบาท และสินค้าอื่น ๆ จํานวน 8 คดี ค่าปรับ 0.77 ล้านบาท โดยมีของกลางแยกเป็นน้ําสุรา จํานวน 3,556.785 ลิตร ยาสูบ จํานวน 2,804 ซอง ไพ่ จํานวน 91 สํารับ น้ํามันและผลิตภัณฑ์น้ํามัน จํานวน 36,465.000 ลิตร รถจักรยานยนต์ จํานวน 37 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 19 สิงหาคม 2564 พบว่ามีการกระทําผิด จํานวน 22,633 คดี คิดเป็นเงินค่าปรับ 512.75 ล้านบาท โดยแยกเป็น สุรา จํานวน 12,929 คดี ค่าปรับ 116.55 ล้านบาท ยาสูบ จํานวน 6,263 คดี ค่าปรับ 247.75 ล้านบาท ไพ่ จํานวน 471 คดี ค่าปรับ 7.16 ล้านบาท น้ํามันและผลิตภัณฑ์น้ํามัน จํานวน 1,175 คดี ค่าปรับ 66.23 ล้านบาท น้ําหอม จํานวน 88 คดี ค่าปรับ 3.89 ล้านบาท รถจักรยานยนต์ จํานวน 1,203 คดี ค่าปรับ จํานวน 31.21 ล้านบาท และสินค้าอื่น ๆ จํานวน 504 คดี ค่าปรับ 39.96 ล้านบาท โดยมีของกลางแยกเป็นน้ําสุรา จํานวน 1,683,586.124 ลิตร ยาสูบ จํานวน 707,655 ซอง ไพ่ จํานวน 37,076 สํารับ น้ํามันและผลิตภัณฑ์น้ํามัน จํานวน 1,887,891.000 ลิตร น้ําหอม จํานวน 123,706 ขวด รถจักรยานยนต์ จํานวน 2,043 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/681-2564-13-19-2564-42
รัฐบาลไทย-ข่าวทำเนียบรัฐบาล-๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันเสาร์ที่ 8 มกราคม 2565
๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
#ทรงพระเจริญ
รัฐบาลไทย-ข่าวทำเนียบรัฐบาล-การประชุมผู้บริหารระดับสูงกระทรวงอุตสาหกรรม
วันพฤหัสบดีที่ 21 กรกฎาคม 2565
การประชุมผู้บริหารระดับสูงกระทรวงอุตสาหกรรม
ปลัดกอบชัยฯ  เป็นประธานการประชุมผู้บริหารระดับสูงกระทรวงอุตสาหกรรม
.
วันนี้ (21 กรกฎาคม 2565) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
.
โดยที่ประชุมได้ร่วมแสดงความยินดีกับนายณัฐพล รังสิตพล ได้รับการแต่งตั้งเป็นปลัดกระทรวงอุตสาหกรรม
ตั้งแต่วันที่ 1 ตุลาคม 2565 และนายเศรษฐรัชต์ เลือดสกุล ได้รับการแต่งตั้งเป็นผู้ช่วยปลัดกระทรวงอุตสาหกรรม ตั้งแต่วันที่ 18 กรกฎาคม 2565 รับทราบร่าง พรบ.งบประมาณรายจ่าย ประจําปีงบประมาณ 2566 ที่ผ่านการพิจารณาของคณะอนุกรรมาธิการพิจารณาร่าง พรบ. งบประมาณรายจ่าย ประจําปีงบประมาณ 2566 แล้ว  สถานการณ์โควิด-19 ในสถานประกอบการ นอกจากนี้กระทรวงอุตสาหกรรมจะจัดให้มีพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ในวันจันทร์ที่ 25 กรกฎาคม 2565 ณ ห้องโถง ชั้น 1 อาคารสํานักงานปลัดกระทรวงอุตสาหกรรม และขอเชิญร่วมกิจกรรม “จิตอาสาบริจาคโลหิต” เพื่อเฉลิมพระเกียรติและถวายเป็นพระราชกุศลเนื่องในวันเฉลิมพระชนมพรรษา พระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันศุกร์ที่ 5 สิงหาคม 2565 ณ บริเวณหน้าอาคารสํานักงานปลัดกระทรวงอุตสาหกรรม #ประชุมผู้บริหารระดับสูงกระทรวงอุตสาหกรรม #prmoi
รัฐบาลไทย-ข่าวทำเนียบรัฐบาล-เปิดวิธียื่นรับเงินทดแทนกรณีขาดรายได้ เมื่อผู้ประกันตนป่วยโควิด
วันอาทิตย์ที่ 22 สิงหาคม 2564
เปิดวิธียื่นรับเงินทดแทนกรณีขาดรายได้ เมื่อผู้ประกันตนป่วยโควิด
....
รู้หรือไม่? ผู้ประกันตนที่ป่วยด้วยโรคโควิด-19 และต้องแยกรักษาแบบ Home Isolation หรือ Community Isolation สามารถขอเบิกเงินค่าทดแทนการขาดรายได้ 50% ของค่าจ้าง
.
โดยขอใบรับรองแพทย์ หรือแคปภาพหน้าจอจาก Application LINE ที่ใช้ติดต่อกับสถานพยาบาล และภาพสําเนาเวชระเบียน ตั้งแต่เริ่ม - สิ้นสุดการรักษา เพื่อใช้ประกอบการยื่นใช้สิทธิ์
.
เงื่อนไขการเบิกค่าทดแทนการขาดรายได้
- ต้องส่งเงินสมทบ อย่างน้อย 3 เดือน ภายใน 15 เดือนก่อนใช้สิทธิ์
- กรณีผู้ประกันตนม. 33 ลาป่วย 30 วันแรก รับค่าจ้างจากนายจ้าง (ตาม กม. คุ้มครองแรงงาน)
- หากต้องหยุดพักรักษาตัวนานเกินกว่า 30 วัน สามารถยื่นขอรับสิทธิประโยชน์กรณีขาดรายได้ 50% ของค่าจ้าง (จ่ายครั้งละไม่เกิน 90 วัน แต่ไม่เกิน 180 วัน)
.
สามารถยื่นเบิกได้ภายใน 2 ปี เมื่อรักษาหายจากอาการเจ็บป่วยแล้ว ได้ที่สํานักงานประกันสังคมได้ทุกแห่งทั่วประเทศ หรือสอบถามเพิ่มเติมได้ที่ สายด่วนประกันสังคม โทร. 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"เอนก" เรียกรวมพล เบอร์ 1 หน่วยงานในสังกัด ลั่น! อว. จะเป็นกระทรวงหลักผลักประเทศก้าวข้ามกับดักรายได้ปานกลางตามวิถีไทยใน 7 ปี
วันพฤหัสบดีที่ 9 ธันวาคม 2564
"เอนก" เรียกรวมพล เบอร์ 1 หน่วยงานในสังกัด ลั่น! อว. จะเป็นกระทรวงหลักผลักประเทศก้าวข้ามกับดักรายได้ปานกลางตามวิถีไทยใน 7 ปี
"เอนก" เรียกรวมพล เบอร์ 1 หน่วยงานในสังกัด ลั่น! อว. จะเป็นกระทรวงหลักผลักประเทศก้าวข้ามกับดักรายได้ปานกลางตามวิถีไทยใน 7 ปี
7 ธันวาคม 2564 : ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) หารือผู้บริหารสูงสุดของทุกหน่วยงานในสังกัดของ อว. เพื่อร่วมพลังขับเคลื่อนและบูรณาการความร่วมมือ อว. ในการพัฒนาประเทศ ณ สถาบันดนตรีกัลยาณิวัฒนา กรุงเทพฯ
ศ.(พิเศษ) ดร.เอนก กล่าวในที่ประชุมว่า การหารือในครั้งนี้เป็นการรวมพลังผู้บริหารสูงสุดของหน่วยงานในสังกัด อว. ทั้งหมด เพื่อให้ทราบแนวนโยบาย และทิศทางการเป็นองค์กรหลักในการขับเคลื่อนประเทศเชิงบูรณาการในทุกมิติ โดยใช้ความได้เปรียบเชิงทรัพยากรและวัฒนธรรม เป็นฐานในการพัฒนา ที่มีเป้าหมายร่วมคือ "ก้าวพ้นกับดักรายได้ปานกลางสู่ประเทศที่พัฒนาแล้วอย่างยั่งยืน ภายใน 7 ปี"
ประเด็นสําคัญในการหารือแนวทางการเป็นผู้นําองค์การที่กําหนดตัวชี้วัดผลลัพธ์ความสําเร็จสูงสุด (super indicator) การวิจัยและพัฒนาต่างๆ การขยายผลงานสู่เชิงพาณิชย์ รวมถึงความร่วมมือในการดําเนินงานตามนโยบายเร่งด่วนของรัฐบาลให้ประสบผลสําเร็จ ตนอยากเห็น อว. เป็นองค์กรหลักในการพัฒนาทุนมนุษย์ เน้นการใช้ความได้เปรียบเชิงสังคมและวัฒนธรรม โบราณคดี และทรัพยากรธรรมชาติ ที่เป็นโอกาสและความได้เปรียบของประเทศเสริมด้วยวิทยาศาสตร์และเทคโนโลยี สู่การพัฒนาเศรษฐกิจสร้างสรรค์ควบคู่ความสุขของชาวไทยในการก้าวข้ามกับดักรายได้ปานกลางอย่างมีประสิทธิภาพ
"ตนขอบคุณทุกหน่วยงานตลอดระยะเวลาที่ผ่านมา ที่ตั้งใจปฏิบัติหน้าที่ของตนอย่างดีเยี่ยม โดยเฉพาะเรื่องของการบริหารจัดการสถานการณ์ของโรค Covid-19 ทัังในส่วนของการสร้าง รพ.สนาม การให้บริการฉีดวัคซีน ร่วมถึงแพทย์ พยาบาล บุคลากรและผู้เกี่ยวข้องในการดูแลรักษาผู่ป่วย นักวิจัยและพัฒนาในการสร้างชุด PPE เครื่องมือแพทย์ต่างๆ ตลอดจนสามารถผลิตวัคซีนขึ้นมาใช้เอง ตนอยากเห็นความร่วมมือเช่นนี้ต่อไปในภาวะวิกฤติต่างๆ และเชื่อมั่นว่าคนไทยทุกคน โดยเฉพาะชาว อว. เอง จะร่วมกันก้าวผ่านในทุกๆเรื่องได้อย่างแน่นอน" ศ.(พิเศษ) ดร.เอนก กล่าวในตอนท้าย
ในช่วงค่ําของวันเดียวกัน ได้มีกิจกรรมพิเศษ "ดนตรี อว. เทิดพระเกียรติ" เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชมหาราช “อัครศิลปิน” ของปวงชนชาวไทย และพระปรีชาสามารถในด้านศาสตร์และศิลป์ของดนตรีด้วย ซึ่งเป็นช่วงเดียวกับการจัดงาน "ดนตรี อว. เทิดพระเกียรติ” 15 วัน ซึ่งในวันที่ 5 ธ.ค. ที่ผ่านมาเป็นการแสดงดนตรีแจสของมหาวิทยาลัยมหิดลและอัญเชิญบทเพลงพระราชนิพนธ์อย่างงดงาม ได้รับความสนใจจากทั้งคนไทยและชาวต่างชาติ วันที่ 5-7 ธ.ค. 64 จัดที่สยามพารากอน แล้วจะไปจัดที่ไอคอนสยาม ริเวอร์พาร์ค วันที่ 8 - 12 ธ.ค. 64 ตามด้วยที่ลานหน้าเซ็นทรัลเวิลด์ 13 -19 ธ.ค. 64 ทุกวันเวลา 17.00-19.00 โดย อว. จะขนทัพวงดนตรีจากหลายมหาวิทยาลัยในสังกัด อว. มาจัดแสดงกันอย่างอุ่นหนาฝาคั่ง
รัฐบาลไทย-ข่าวทำเนียบรัฐบาล-กอช. ร่วมกับ DGA เพิ่มช่องทางการออมผ่านระบบออนไลน์ให้แก่ผู้ประกอบอาชีพอิสระ เช็กสิทธิ์ สมัครสมาชิก ส่งเงินออมสะสม ผ่านแอป “ทางรัฐ” ได้แล้วตั้งแต่วันนี้
วันจันทร์ที่ 4 กรกฎาคม 2565
กอช. ร่วมกับ DGA เพิ่มช่องทางการออมผ่านระบบออนไลน์ให้แก่ผู้ประกอบอาชีพอิสระ เช็กสิทธิ์ สมัครสมาชิก ส่งเงินออมสะสม ผ่านแอป “ทางรัฐ” ได้แล้วตั้งแต่วันนี้
กองทุนการออมแห่งชาติ (กอช.) ร่วมกับ สํานักงานพัฒนารัฐบาลดิจิทัล (องค์การมหาชน)  หรือ DGA ยกระดับการออมผ่านระบบออนไลน์เพิ่มช่องทางอํานวยความสะดวกให้ประชาชนคนไทยเข้าถึงการออมมากขึ้น ทั้งเช็กสิทธิ์ สมัครเป็นสมาชิก กอช. และส่งเงินออมสะสม ผ่านแอปทางรัฐ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กองทุนการออมแห่งชาติ (กอช.) ยกระดับการออมผ่านระบบออนไลน์นอกจากแอปพลิเคชัน กอช. ได้ร่วมกับสํานักงานพัฒนารัฐบาลดิจิทัล (องค์การมหาชน) หรือ DGA เพื่ออํานวยความสะดวกให้ประชาชนคนไทยเข้าถึงการออมเพิ่มมากขึ้น ในการมีเงินออมไว้ใช้ยามเกษียณกับ กอช. สําหรับผู้ประกอบอาชีพอิสระ หรือแรงงานนอกระบบ อาทิ นักเรียน นักศึกษา พ่อค้าแม่ค้า รับจ้างทั่วไป อายุ 15 – 60 ปี ตรวจสอบสิทธิ์ เพียงกรอกเลขบัตรประจําตัวประชาชน 13 หลัก สมัครเป็นสมาชิก กอช. ส่งเงินออมสะสม ดูยอดเงินออมสะสมของตนเอง ผ่านแอปพลิเคชันทางรัฐ (แอปทางรัฐ) โดยออมเริ่มต้นเพียง 50 บาท สูงสุด 13,200 บาทต่อปี พร้อมรับเงินสมทบเพิ่มจากรัฐ ตามช่วงอายุ สูงสุด 100% หรือไม่เกิน 1,200 บาทต่อปี ในเดือนถัดไป
สําหรับผู้ที่สนใจสามารถดาวน์โหลดแอปพลิเคชัน “ทางรัฐ” ได้ผ่านแอปสโตร์ (App Store) สําหรับผู้ใช้สมาร์ทโฟนระบบไอโอเอส (IOS) และดาวน์โหลดผ่านเพลย์สโตร์ (Play Store) สําหรับผู้ใช้สมาร์ทโฟนระบบแอนดรอยด์ (Android) เพื่อตอบสนองไลฟ์สไตล์ของประชาชนในการเข้าถึงบริการต่าง ๆ จากทางภาครัฐได้ง่าย ๆ แค่ปลายนิ้วกับ กอช. สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-นายกรัฐมนตรีแจงสภาฯ เดินหน้าแก้ไขปัญหายาเสพติดแบบครบวงจรและยั่งยืน 3 ปีตั้งแต่ 62-64 คดียาเสพติดลดลงต่อเนื่อง
วันศุกร์ที่ 3 กันยายน 2564
นายกรัฐมนตรีแจงสภาฯ เดินหน้าแก้ไขปัญหายาเสพติดแบบครบวงจรและยั่งยืน 3 ปีตั้งแต่ 62-64 คดียาเสพติดลดลงต่อเนื่อง
นายกรัฐมนตรีแจงสภาฯ เดินหน้าแก้ไขปัญหายาเสพติดแบบครบวงจรและยั่งยืน 3 ปีตั้งแต่ 62-64 คดียาเสพติดลดลงต่อเนื่อง
วันที่ 3 ก.ย.64 นายธนกร วังบุญคงชนะ โฆษกประจําสํานักนายกรัฐมนตรี เผยในการอภิปรายไม่ไว้วางใจนายกรัฐมนตรีและรัฐมนตรี วานนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจงผลงานการปราบปรามยาเสพติดของรัฐบาล ตลอด 3 ปีที่ผ่านมา พบผลงานเป็นเชิงประจักษ์ ตั้งแต่ ปี 2562-2564 มีคดีที่เกี่ยวข้องกับยาเสพติดลดลง สอดคล้องกับข้อมูลของสํานักงานตํารวจแห่งชาติที่รายงานว่า ในปี 2562 มีจํานวนคดียาเสพติดจํานวน 362,124 คดี ในปี 2563 ลงลงเหลือ 320,250 คดี และในปี 2564 ลดลงเหลือ 304,405 คดี ในขณะที่หากเทียบกับปี 2554-2556 จะพบว่ามีคดียาเสพติดเพิ่มขึ้นอย่างต่อเนื่อง โดยปี 56 มีคดีเพิ่มสูงขึ้นถึง 422,526 คดี ซึ่งถือว่าเป็นปีที่มีคดียาเสพติดสูงที่สุดในรอบ 20 ปี
“รัฐบาลก็ทุ่มเททํางานอย่างหนักในการแก้ไขปัญหายาเสพติด นอกจากการปราบปรามและจับกุม ยังเน้นแก้ปัญหายาเสพติดอย่างยั่งยืน อาทิ การเริ่มสร้างให้ชุมชนเกิดความเข้มแข็ง การบําบัดฟื้นฟูผู้ติดยาเสพติด ตลอดจนการบังคับใช้กฎหมายควบคู่กัน ซึ่งเมื่อวันที่ 24 สิงหาคม ที่ผ่านมา ในการประชุมร่วมกันของรัฐสภา มีมติเห็นชอบร่างพระราชบัญญัติให้ใช้ประมวลกฎหมายยาเสพติด พ.ศ. .... ร่างประมวลกฎหมายยาเสพติดและร่างพระราชบัญญัติวิธีพิจารณาคดียาเสพติด (ฉบับที่ ..) พ .ศ. .... วาระที่ 3 ซึ่งเป็นการรวบรวมกฎหมายยาเสพติด 24 ฉบับเข้าด้วยกันเรียบร้อยแล้ว โดยเป็นการปรับทิศทางใหม่ในการปราบปรามยาเสพติด มุ่งเพิ่มเครื่องมือและอํานาจทางกฎหมาย ให้หน่วยงานปราบปรามยาเสพติดสามารถทําลายโครงสร้างเครือข่ายการค้าและการเงินของกลุ่มการที่สําคัญได้มากขึ้น เป็นไปตามที่นายกรัฐมนตรีได้ให้นโยบายไว้” นายธนกร กล่าว
รัฐบาลไทย-ข่าวทำเนียบรัฐบาล-“ปลัดกระทรวงกลาโหม” ส่งกำลังใจให้นักรบด่านหน้า มอบอุปกรณ์การแพทย์ถวายเป็นพระราชกุศลฯ
วันอังคารที่ 10 สิงหาคม 2564
“ปลัดกระทรวงกลาโหม” ส่งกําลังใจให้นักรบด่านหน้า มอบอุปกรณ์การแพทย์ถวายเป็นพระราชกุศลฯ
พลเอก ณัฐ อินทรเจริญ ปลัดกระทรวงกลาโหม เป็นประธานการจัดกิจกรรมมอบอุปกรณ์ทางการแพทย์ ให้กับโรงพยาบาลทหารสังกัด กองทัพบก กองทัพเรือ กองทัพอากาศ และองค์การสงเคราะห์ทหารผ่านศึก
เพื่อถวายเป็นพระราชกุศลแด่ สมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง เนื่องในโอกาสวันเฉลิมพระชนมพรรษา 12 สิงหาคม 2564 ณ ห้องสุรศักดิ์มนตรี ในศาลาว่าการกลาโหม
โดยการมอบอุปกรณ์ทางการแพทย์ในครั้งนี้ ประกอบด้วย หน้ากากอนามัย (N 95) หน้ากากเฟสชิลด์แบบแว่น (Face shield) และชุดเสื้อปลอดเชื้อ(Personal Protective Equipment : PPE) ทั้งนี้ เพื่อเป็นการเทิดทูนสถาบันพระมหากษัตริย์ และน้อมรําลึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมุ่งมั่นปฏิบัติพระราชกรณียกิจนานัปการ อันส่งผลต่อการพัฒนาคุณภาพชีวิตความเป็นอยู่ของราษฎรให้ดีขึ้น อีกทั้ง เพื่อเป็นการบรรเทาปัญหาการขาดแคลนอุปกรณ์ทางการแพทย์ของโรงพยาบาลทหาร และเพิ่มศักยภาพ ประสิทธิภาพ ในการดูแลรักษาผู้ป่วยโควิด – 19 และความปลอดภัยของบุคลากรทางการแพทย์
“...สํานักงานปลัดกระทรวงกลาโหม ขอเป็นกําลังใจ และขอขอบคุณบุคลากรทางการแพทย์ของโรงพยาบาลทหารทั้งสามเหล่าทัพ และโรงพยาบาลทหารผ่านศึก ที่ได้ปฏิบัติหน้าที่ในการดูแลรักษาประชาชนอย่างเต็มขีดความสามารถ ยอมเสียสละความสุขส่วนตัว มาปฏิบัติหน้าที่ในยามที่ประเทศชาติประสบปัญหาโรคระบาดในครั้งนี้...”
รัฐบาลไทย-ข่าวทำเนียบรัฐบาล-บีโอไอ หารือนักลงทุนสร้างนิคมเกาหลี Smart City ในไทย
วันพฤหัสบดีที่ 18 พฤศจิกายน 2564
บีโอไอ หารือนักลงทุนสร้างนิคมเกาหลี Smart City ในไทย
นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (บีโอไอ) ให้การต้อนรับคณะนักลงทุนจากบริษัท Korea Land and Housing Corporation และผู้แทนจากอมตะซิตี้
เพื่อหารือเกี่ยวกับโครงการลงทุนสร้างนิคมเกาหลีSmart Cityในไทย ซึ่งเป็นโครงการร่วมทุนกับอมตะซิตี้ โดยตั้งอยู่ในพื้นที่ จ.ชลบุรี ทั้งนี้ กิจการพัฒนาระบบเมืองอัจฉริยะ หรือระบบอัจฉริยะSmart Cityเป็นหนึ่งในประเภทกิจการที่บีโอไอให้การส่งเสริมการลงทุน โดยได้รับสิทธิประโยชน์ยกเว้นเงินได้นิติบุคคลสูงสุด8ปี
รัฐบาลไทย-ข่าวทำเนียบรัฐบาล-ดีอีเอส MOC ญี่ปุ่น พัฒนาไอซีที-ดิจิทัล
วันศุกร์ที่ 5 สิงหาคม 2565
ดีอีเอส MOC ญี่ปุ่น พัฒนาไอซีที-ดิจิทัล
ดีอีเอส MOC ญี่ปุ่น พัฒนาไอซีที-ดิจิทัล
ก.ดิจิทัล ร่วมแลกเปลี่ยน MOC ๒ ฉบับกับ ก.กิจการภายในและการสื่อสารแห่งประเทศญี่ปุ่น เกี่ยวกับความร่วมมือในสาขาเทคโนโลยีสารสนเทศ การสื่อสาร และดิจิทัล และความร่วมมือด้านเทคโนโลยีและนวัตกรรมดิจิทัลเพื่อการเปลี่ยนแปลง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า กระทรวงดิจิทัลฯ ร่วมลงนามในบันทึกความร่วมมือ (MOC) ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทย และกระทรวงกิจการภายในและการสื่อสารแห่งประเทศญี่ปุ่น ว่าด้วยความร่วมมือในสาขา เทคโนโลยีสารสนเทศ การสื่อสาร และดิจิทัล โดยมีนายยาซูชิ คาเนโกะ รัฐมนตรีว่าการกระทรวงกิจการภายในและการสื่อสารแห่งประเทศญี่ปุ่น เป็นผู้ร่วมลงนามฝ่ายญี่ปุ่น และมีนายฮิโรชิ โยชิดะ รัฐมนตรีช่วยว่าการกระทรวงกิจการภายในและการสื่อสารฯ เป็นผู้แทนมาร่วมแลกเปลี่ยน MOC และในโอกาสเดียวกัน ได้เข้าร่วมเป็นสักขีพยานระหว่างพิธีแลกเปลี่ยนบันทึกความร่วมมือระหว่างสํานักงานส่งเสริมเศรษฐกิจดิจิทัลแห่งราชอาณาจักรไทย และกระทรวงกิจการภายในและการสื่อสารแห่งประเทศญี่ปุ่นว่าด้วยความร่วมมือด้านเทคโนโลยีและนวัตกรรมดิจิทัลเพื่อการเปลี่ยนแปลง
สําหรับบันทึกความร่วมมือในสาขา เทคโนโลยีสารสนเทศ การสื่อสาร และดิจิทัล มีวัตถุประสงค์เพื่อส่งเสริมความร่วมมือ และการแลกเปลี่ยนในสาขาเทคโนโลยีสารสนเทศ การสื่อสาร และ ดิจิทัล บนหลักการของความเท่าเทียม การต่างตอบแทน การเคารพซึ่งกันและกัน และผลประโยชน์ร่วมกันระหว่างผู้เข้าร่วมทั้งสองฝ่าย มีขอบเขตการดําเนินงานของร่างบันทึกความร่วมมือฯ ได้แก่ การส่งเสริมการใช้เทคโนโลยีสารสนเทศและการสื่อสาร และข้อมูลที่เกี่ยวข้องในด้านการตรวจสภาพอากาศและการลดความเสี่ยงจากภัยพิบัติ การแบ่งปันความรู้ นวัตกรรม การบริการและแอพพลิเคชั่น การพัฒนาบุคลากรในสาขาเทคโนโลยีสารสนเทศ การสื่อสารและดิจิทัล รวมถึงความร่วมมือภายใต้ศูนย์อาเซียน - ญี่ปุ่น เพื่อพัฒนาบุคลากรด้านความมั่นคงปลอดภัยไซเบอร์ นอกจากนี้ยังครอบคลุมประเด็นความร่วมมือด้านกิจการไปรษณีย์ การใช้งาน 5G แบบเปิดกว้างและปลอดภัย และการส่งเสริมการลงทุนในประเทศไทยของบริษัทด้านไอซีทีของญี่ปุ่น เป็นต้น
ส่วนบันทึกความร่วมมือด้านเทคโนโลยีและนวัตกรรมดิจิทัลเพื่อการเปลี่ยนแปลงมีวัตถุประสงค์เพื่อส่งเสริมความร่วมมือและแลกเปลี่ยนประสบการณ์เพื่อรักษาและพัฒนาระบบนิเวศสําหรับนวัตกรรมเพื่อการเปลี่ยนแปลงระหว่างผู้เข้าร่วมทั้งสองฝ่าย โดยมีกรอบความร่วมมือได้แก่ การส่งเสริมความร่วมมือระหว่างผู้มีส่วนได้เสียที่เกี่ยวข้อง อาทิ มหาวิทยาลัย บริษัทเอกชน และชุมชน และการร่วมดําเนินโครงการ/กิจกรรมที่เกี่ยวข้องเพื่อกระชับความร่วมมือระหว่างกัน และการแลกเปลี่ยนประสบการณ์และองค์ความรู้
โดยทั้งสองฝ่ายยืนยันที่จะดําเนินกิจกรรมภายใต้บันทึกความร่วมมือทั้งสองฉบับร่วมกัน ทั้งด้านนโยบายเทคโนโลยี การอํานวยความสะดวกในการร่วมโครงการแลกเปลี่ยนผู้เชี่ยวชาญ ผู้ชํานาญการ ตลอดจนการประสานงานกับหน่วยงานรัฐบาลอื่น ๆ และองค์การด้านอุตสาหกรรม วิชาการ และองค์กรที่มีความเชี่ยวชาญในสาขาที่เกี่ยวข้อง รวมถึงริเริ่มความร่วมมือรูปแบบอื่น ๆ ที่ทั้งสองฝ่ายเห็นชอบร่วมกัน โดยจะมีการหารือเพิ่มเติมระหว่างผู้เข้าร่วมทั้งสองฝ่ายสาหรับแต่ละกิจกรรมต่อไป
*********************
รัฐบาลไทย-ข่าวทำเนียบรัฐบาล-พม. เร่งตั้งศูนย์ช่วยเหลือสังคมตำบล จ.แพร่ เพิ่มอีก 2 แห่ง บูรณาการช่วยเหลือกลุ่มเปราะบางแบบ One Stop Service
วันศุกร์ที่ 1 เมษายน 2565
พม. เร่งตั้งศูนย์ช่วยเหลือสังคมตําบล จ.แพร่ เพิ่มอีก 2 แห่ง บูรณาการช่วยเหลือกลุ่มเปราะบางแบบ One Stop Service
พม. เร่งตั้งศูนย์ช่วยเหลือสังคมตําบล จ.แพร่ เพิ่มอีก 2 แห่ง บูรณาการช่วยเหลือกลุ่มเปราะบางแบบ One Stop Service
วันนี้ (1 เม.ย. 65) เวลา 10.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วยคณะผู้บริหารกระทรวง พม. ลงพื้นที่จังหวัดแพร่ เพื่อเปิดศูนย์ช่วยเหลือสังคมตําบลหนักธรรม อําเภอหนองม่วงไข่ พร้อมทั้งมอบเงินงบประมาณสนับสนุนผ่านสถาบันพัฒนาองค์กรชุมชน (องค์การมหาชน) หรือ พอช. มอบป้ายโครงการ ฟื้นฟูผู้ประสบภัยธรรมชาติ จังหวัดแพร่ มอบอาหารเสริมสําหรับเด็กในครอบครัว พ่อ-แม่ เลี้ยงเดี่ยว และมอบเงินสงเคราะห์ผู้ประสบปัญหาทางสังคมกรณีฉุกเฉิน จํานวน 200 ครัวเรือน นอกจากนี้ ได้เปิดโรงเรียนครอบครัวตําบลตําหนักธรรม อีกทั้งเยี่ยมชมการดําเนินงานของกลุ่มอาชีพและโรงเรียนผู้สูงอายุตําบลตําหนักธรรม จากนั้น ได้เดินทางไปเปิดศูนย์ช่วยเหลือสังคมตําบลน้ําเลา อําเภอร้องกวาง พร้อมทั้งมอบเงินสงเคราะห์ผู้ประสบปัญหาทางสังคมกรณีฉุกเฉิน จํานวน 100 ครัวเรือน และมอบเงินสงเคราะห์เด็กในครอบครัวยากจน จํานวน 20 ครัวเรือน นอกจากนี้ ได้เยี่ยมชมการดําเนินงานของสภาเด็กและเยาวชนตําบลน้ําเลา กลุ่มอาชีพสตรี และโรงเรียนผู้สูงอายุตําบลน้ําเลา
นางพัชรี กล่าวว่า กระทรวง พม. ได้ดําเนินโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน เพื่อบูรณาการความร่วมมือในการช่วยเหลือกลุ่มเปราะบางให้ครอบคลุมในทุกมิติแบบองค์รวม เป็นการพัฒนาคุณภาพชีวิตกลุ่มเปราะบางรายครัวเรือนให้สามารถดํารงชีวิตได้อย่างยั่งยืน ซึ่งสอดคล้องกับแนวทางการดําเนินงานของรัฐบาลที่มุ่งขจัดความยากจนและลดความเหลือมล้ํา พร้อมกับการพัฒนาคนในทุกช่วงวัย โดยไม่ทิ้งใครไว้ข้างหลัง ทั้งนี้ กระทรวง พม. จึงร่วมกับภาคีเครือข่ายทั้งหน่วยงานภาครัฐ ภาคเอกชน ภาคประชาสังคม และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เร่งจัดตั้งศูนย์ช่วยเหลือสังคมตําบลทั่วประเทศ เพื่อช่วยเหลือกลุ่มเปราะบางให้สามารถเข้าถึงสิทธิและสวัสดิการสังคมต่างๆ ของภาครัฐ อย่างครอบคลุม และได้รับการแก้ปัญหาโดยเร็วที่สุดจากหน่วยงานที่เกี่ยวข้องในพื้นที่
นางพัชรี กล่าวเพิ่มเติมว่า สําหรับศูนย์ช่วยเหลือสังคมตําบลทั้งสองแห่ง จะเป็นการยกระดับการทํางานเชิงพื้นที่แบบบูรณาการภายใต้การให้บริการสังคมแบบเบ็ดเสร็จ ณ จุดเดียว (One Stop Service) อย่างรวดเร็ว อีกทั้งเป็นศูนย์กลางบูรณาการความช่วยเหลือสําหรับการให้บริการสวัสดิการสังคมสําหรับคนทุกช่วงวัยในพื้นที่อีกด้วย
รัฐบาลไทย-ข่าวทำเนียบรัฐบาล-สธ.เตรียมเปิดจุดฉีดวัคซีนให้แรงงานที่กลับ กทม. และพิจารณาฉีดเข็มกระตุ้นในผู้ได้รับซิโนฟาร์มครบ 2 เข็มพรุ่งนี้
วันพุธที่ 3 พฤศจิกายน 2564
สธ.เตรียมเปิดจุดฉีดวัคซีนให้แรงงานที่กลับ กทม. และพิจารณาฉีดเข็มกระตุ้นในผู้ได้รับซิโนฟาร์มครบ 2 เข็มพรุ่งนี้
รองนายกรัฐมนตรีและรัฐมนตรีว่าการกระทรวงสาธารณสุขเผย เตรียมเปิดจุดฉีดวัคซีนสําหรับแรงงานจากต่างจังหวัดที่มีนัดฉีดวัคซีนโควิด 19 แต่ต้องกลับเข้ามาทํางานใน กทม. หลังเปิดประเทศ
รองนายกรัฐมนตรีและรัฐมนตรีว่าการกระทรวงสาธารณสุขเผย เตรียมเปิดจุดฉีดวัคซีนสําหรับแรงงานจากต่างจังหวัดที่มีนัดฉีดวัคซีนโควิด 19 แต่ต้องกลับเข้ามาทํางานใน กทม. หลังเปิดประเทศ ส่วนผู้ที่ได้รับวัคซีนซิโนฟาร์มแล้ว 2 เข็ม คณะอนุกรรมการสร้างเสริมภูมิคุ้มกันโรคจะพิจารณาการฉีดเข็มกระตุ้นพรุ่งนี้
วันนี้ (3 พฤศจิกายน 2564 ) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า หลังเปิดประเทศ มีการผ่อนคลายกิจการ/กิจกรรม ประชาชนจะกลับมาใช้ชีวิตและประกอบอาชีพต่างๆ ได้มากขึ้น เชื่อว่าจะช่วยลดความตึงเครียดลง และมั่นใจว่าเมื่อมีการฉีดวัคซีนได้ครอบคลุมมากยิ่งขึ้น ร่วมกับการที่ประชาชนป้องกันตนเองสูงสุดตลอดเวลา และพื้นที่ต่างๆ เคร่งครัดมาตรการ COVID Free Setting โอกาสเสี่ยงติดเชื้อจะน้อยลงมาก หรือหากติดเชื้อวัคซีนจะช่วยไม่ให้มีอาการรุนแรงหรือเสียชีวิต
ส่วนแรงงานต่างจังหวัดที่มีนัดฉีดวัคซีนเข็ม 2 หรือเข็ม 3 ที่ภูมิลําเนา แต่ต้องกลับเข้ามาทํางานใน กทม.หลังเปิดเมือง และประสงค์รับการฉีดวัคซีนใน กทม. ได้มอบหมายให้อธิบดีกรมควบคุมโรคประสานกับอธิบดีกรมการแพทย์ จัดสรรวัคซีนเพื่อฉีดให้กับแรงงานกลุ่มนี้ที่ศูนย์ฉีดวัคซีนกลางบางซื่อ โรงพยาบาลราชวิถีโรงพยาบาลเลิดสิน และสถาบันบําราศนราดูร รวมถึงเตรียมเปิดศูนย์นิมิบุตรอีกครั้งเพื่อเป็นจุดฉีดวัคซีนเพิ่มเติม ยืนยันว่าวัคซีนมีเพียงพอ
สําหรับการฉีดวัคซีนเข็มกระตุ้นให้กับผู้ที่ได้รับวัคซีนซิโนฟาร์มครบ 2 เข็มนั้น ในวันที่ 4 พฤศจิกายนนี้ คณะอนุกรรมการสร้างเสริมภูมิคุ้มกันโรคจะมีการประชุมพิจารณาเรื่องนี้ คาดว่าจะสามารถฉีดให้ได้ เนื่องจากเป็นวัคซีนเชื้อตายเช่นเดียวกับวัคซีนซิโนแวค
**************************** 3 พฤศจิกายน 2564